Na temelju članaka 40. i 41. Zakona o ustanovama (NN br. 76/93, 29/97, 47/99, 35/08, 127/19), članka 37. Zakona o predškolskom odgoju i obrazovanju (NN br. 10/97, 107/07, 94/13 i 98/19) i članka 51. Statuta Dječjeg vrtića Vlakić Martijanec te odluke Upravnog vijeća Dječjeg vrtića Vlakić Martijanec od 30. rujna 2020. godine, raspisuje se

JAVNI NATJEČAJ

za izbor i imenovanje ravnatelja/ice Dječjeg vrtića Vlakić Martijanec.

Za ravnatelja/icu dječjeg vrtića može biti imenovana osoba koja, osim općih uvjeta za zasnivanje radnog odnosa:

– ispunjava uvjete za odgojitelja ili stručnog suradnika i

– ima najmanje 5 (pet) godina radnog staža u djelatnosti predškolskog odgoja.

Za ravnatelja/icu ne može biti imenovana osoba za čije zapošljavanje postoje zapreke iz članka 25. Zakona o predškolskom odgoju i obrazovanju.

Ravnatelj/ica se imenuje na vrijeme od četiri godine.

Uz vlastoručno potpisanu prijavu za natječaj kandidati/kinje dužni su priložiti:

1. životopis,

2. motivacijsko pismo kandidata s Planom djelovanja i razvoja Vrtića za mandatno razdoblje,

2. domovnicu,

3. dokaz o stečenoj stručnoj spremi,

4. dokaz o položenome stručnom ispitu ili dokaz o ispunjavanju uvjeta iz čl. 32. Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću (NN br. 133/97, 4/98),

5. dokaz o radnom stažu (elektronički zapis odnosno potvrdu o podacima evidentiranim u matičnoj evidenciji Hrvatskog zavoda za mirovinsko osiguranje), ne stariji od dana objave natječaja,

6. uvjerenje nadležnog suda da se protiv kandidata/kinje ne vodi kazneni postupak, ne starije od dana objave natječaja.

Isprave se prilažu u neovjerenom presliku, a kandidat/kinja koji bude izabran/a u obvezi je prije sklapanja ugovora o radu dostaviti dokaze o ispunjavanju uvjeta u izvorniku ili ovjerenom presliku.

Na natječaj se mogu prijaviti osobe obaju spolova koje ispunjavaju propisane uvjete.

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19) uz prijavu na natječaj dužni su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>. Informacije o dokazima potrebnim za ostvarivanje prava prednosti pri zapošljavanju nalaze se na poveznici:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18) uz prijavu na natječaj dužni su, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

# Postupak vrednovanja kandidata prijavljenih na javni natječaj provesti će se sukladno odredbama Pravilnika o postupku zapošljavanja i vrednovanju kandidata za zapošljavanje u dječjem vrtiću Vlakić Martijanec, koji je objavljen na web stranici Općine Martijanec. Postupku vrednovanja (testiranja) mogu pristupiti samo kandidati koji su podnijeli uredne i pravodobne prijave te ispunjavaju uvjete iz natječaja. Urednom prijavom smatra se prijava koja sadrži sve podatke i priloge navedene u natječaju. Nepravodobne i nepotpune prijave neće se razmatrati. Popis kandidata koji ispune natječajne uvjete, te podnesu potpunu i pravovremenu prijavu i poziv im na vrednovanje (testiranje) objaviti će se na web stanici Općine Martijanec, <https://opcina-martijanec.hr/>. Za kandidate koji ne pristupe vrednovanju, smatrat će se da su povukli svoju prijavu na natječaj te su odustali od daljnjeg sudjelovanja u natječajnom postupku. Popis pravnih izvora za pismenu provjeru stručnih znanja objaviti će se na web stranici Općine istodobno s ovim natječajem.

Postupak vrednovanja kandidata za imenovanje ravnatelja sukladno članku 7. i 22. Pravilnika sastoji se od:

- testiranja kandidata putem pismene provjere stručnog znanja i usmenog intervjua kandidata (provjerava se znanje kandidata iz područja predškolskog odgoja i upravljanja javnom ustanovom, a kod provedbe intervjua se ocjenjuje i motivacijsko pismo kandidata s Planom djelovanja i razvoja Vrtića za mandatno razdoblje i

- bodovanja kvalifikacija, znanja i dodatnih edukacija koje je kandidat stekao i dokazuje ih ispravom (svjedodžbom, diplomom ili potvrdom ustanove ili institucije koja je provodila obrazovanje na koje se kandidat poziva), po sljedećim kriterijima:

1. radno iskustvo u traženoj struci – više od 5 godina - 2 boda,

 – manje od 5 godina – 1 bod

1. razina stručne spreme – visoka stručna sprema - 2 boda,

 – viša stručna sprema - 1 bod,

1. dodatna edukacija iz okvira poslova radnog mjesta – uvećanje za 0,50 boda – najviše do 2 boda.

Kandidat je u prijavi na javni natječaj dužan dokazati razinu stručnog znanja prilaganjem svjedodžbe o završenoj razini obrazovanja kao i posjedovanje dodatnih edukacija prilaganjem službenih svjedodžba, certifikata, diploma ili potvrda o završenim edukacijama. U slučaju da kandidat uz prijavu na javni natječaj ne priloži prethodnu navedenu dokumentaciju, neće ostvariti pravo na dodatno bodovanje.

Kandidati će biti obaviješteni o rezultatu natječaja u roku od 45 dana od dana isteka roka za podnošenje prijava.

Prijave za natječaj s dokazima o ispunjavanju uvjeta natječaja dostavljaju se u roku od 8 dana od objave natječaja u Narodnim novinama, u zatvorenoj omotnici s naznakom: »Natječaj za ravnatelja/icu – ne otvarati« na adresu: Dječji vrtić Vlakić Martijanec, Martijanec, Školska ulica 3B, 42232 Martijanec.

Dječji vrtić Vlakić Martijanec

KLASA: 112-01/20-01/5

URBROJ: 2186/19-20-2

Martijanec, 30. rujna 2020.

 **PREDSJEDNICA**

 **UPRAVNOG VIJEĆA VRTIĆA**

 Tajana Cvrtnjak, struč. spec. admin. publ.